У нядаўнім нумары “К” я ўжо пісаў пра такую значную і нават неабходную рэч для аддзелаў культуры, як стварэнне сваіх сайтаў. У працяг тэмы закрану яшчэ вось які аспект. Як адзначалася ў ранейшым матэрыяле, многія начальнікі аддзелаў культуры пад час гутарак скардзіліся на тое, што стварыць падобны сайт каштуе вельмі дорага і гэта патрабуе значных высілкаў. Акрамя таго, трэба пастаянна дбаць пра падтрымку вэб-рэсурсу: запаўняць яго актуальным кантэнтам, ствараць новыя рубрыкі, удасканальваць сістэму пошуку ўнутры самой віртуальнай старонкі…